Den Vest-Sjællandske Avis, 1823-03-18
Alle Slags tamme Europæiske Dyr. Sommeren her er lang og varm, dog ikke utaalelig, Vinteren er temmelig streng, men kort og ustadig i Almindelighed, Disse ere Riigdommens og Overflødighedernes Egne, Udsæden giver 60 a 70 Fold med liden Dyrkning; lader man Heste, Qvæg eller Sviin løbe paa Græs gangen, ville de selv formere sig uden nogen Pleie, og efter nogle Aar danne heele Flokke, og altid være fede, jeg har her seet og daglig seer de herligste Dyr af alle Slags. Handel og Vandel er for nærværende Tid temmelig død, alting er meget billigt og indbydende for de Jndvandrende. De gangbare Penge ere Sølvmynt. Her er Millioner Agre til Salg for 1 1/2 Spansk Daler pr. Ager. Landet er alt opmaalt, og afsadt under rette Vinkler og udsælges i smaae Qvantiteter. (80 Aeres, half a Qvarter - 100 Dollars, eller 160 Rores - 200 Dollars.) Der er i Ren Orleans et stedsevarende og uudtømmelig Sælgested for Landmandens Producter, som lettelig nedsendes paa Misisipi-Floden, snart vil der ogsaa blive gravet en Canal fra Jllinois-Floden, som løber i Misisipitil Michigan-Søen der er forbundet med Erie, hvoraf en Canal næste Aar vil blive tilendebragt, der leder til Hudson-Floden, ved hvis Udløb Staden New York, Amerikas første Søestad ligger. Mange andre Canaler kunne og i Tiden ville i disse Friehedens Lande blive udskaarne til Handelens og VandelensFremme, som ved Dampbaadene meget oplives, at disse er der paa Missipi og dens Bistrømme omtrent 30, hvoraf nogle kunne føre 600,000 Pd. Jndianerne, som for have været saa frygtelige, ere nu alle fredelige, nødsagede at være saa, og levende langt borte i det Jndre. De vilde Dyr i Nordamerika angribe ei heller, men flye Menneskene. Her findes vel Klapper- og andre giftige Slanger, men ogsaa de flye Menneskene og ere lidet farlige. Helbreden er vel ikke her saa almindelig, fornemmelig om Efteraaret, som den er paa Biergene; men jeg tilregner det især Jndbyggernes uregelmæssige Levemaade, og naar de først ere syge den uforstandige Behandlings Maade; thi Landet er høit og synes at love den bedste Helbred, men den almindeligste Sygdom er Koldfeber og hvad deraf flyder, og disse Sygdomme forstaaer man ikke her at curere. En god Dansk Læge vilde her gjøre sin Lykke. Jeg for min Deel, har endnu stedse havt fuldkommen saa god en Helbred, som jeg nogensinde havde i Danmark. En Møllebygger og en Dyrlæge vilde ligeledes blive meget søgte og vel betalte. Overalt troer jeg at disse Egne, havende saameget liigt med Danmark Sletter, dog langt overgaaende dem i Rigdom og Frugtbarhed, ere de meest passende i Amerika for Danske Emigranter; thi alle de østlige og sydlige Stader af Unionen ere forlængst omdanneede til en gammel Verden, naar jeg undtager faae Strækninger af Land, som formedelst deres Ufrugtbarhed Jngen vilde beboe. Det samme gielder omTennessee, Kentucky og en Deel af Ohio; det Øvrige af denne sidste Stat, samt Jndiang og Jllindis ere lave og høist ufunde Egne, som hvert Aar blive oversvømmede af Floderne, der saaledes nøde Jndbyggerne at slye til Høiene; endelig hvad der ligger Norden for disse Stater, nemlig Michigan og North West Tortitories ere vilde og om Vinteren meget kolde Egne, bedede af Jndianerne. Tilsidst de sydlige Stater Lonissiana, Arkansaw og Florida ere efter min Meening formeget udsatte for Solens brændende Straaler og Hedens farlige Følger, gaaende her, gaae vi derimod af den gyldne Middelvei, her kunne alle Fornødenheder afhielpes med liden Møie, alle Ønsker tilfredstilles. Landet her er rigt, billigt, og der er ingen Strid om dets rigtige Eier, som i Pensylvanien og det øvrige Østlige, thi det hører alt til de forenede Stater; etheller erdet her vanskeligt at omdanne Jorden, pløie til Marker, thi 4 Heste eller Oxer kunne godt brække en Ager op om Dagen, og Skovenes Ege, splittede, danne uoverstigeligt Hegn. Her er Frihedens Land og Jordens Eden, her ere Menneskene Jordens Beherskere, som deres Beboere, her har Landmanden Tid og Leilighed til at danne sin og sine Børns Forstand, og at prise og takke Gud Alles Fader. Herman Emil Bidstrup.